ระเบียบกรมปศุสัตว์ระเบียบกรมปศุสัตว์ว่าด้วยการปฏิบัติหน้าที่ของพนักงานเจ้าหน้าที่ตามกฎหมายว่าด้วยการควบคุมการฆ่าสัตว์เพื่อการจำหน่ายเนื้อสัตว์พ.ศ. ๒๕๖๐ เพื่อให้การเข้าไปในสถานที่ที่มีเหตุอันควรสงสัยว่ามีการฆ่าสัตว์โดยไม่ได้รับอนุญาตโรงฆ่าสัตว์และโรงพักสัตว์ที่ได้รับใบอนุญาตสถานที่ชำแหละและตัดแต่งเนื้อสัตว์หรือจำหน่ายเนื้อสัตว์ในยานพาหนะที่ใช้ในการขนส่งสัตว์หรือเนื้อสัตว์การสั่งให้หยุดพาหนะเพื่อตรวจสอบ และการยึดหรืออายัดสัตว์ เนื้อสัตว์ เอกสารหลักฐาน ยานพาหนะหรือสิ่งของที่เกี่ยวข้องกับการกระทำความผิดตามพระราชบัญญัติควบคุมการฆ่าสัตว์เพื่อการจำหน่ายเนื้อสัตว์พ.ศ. ๒๕๕๙ เป็นไปในแนวทางเดียวกันเกิดประสิทธิภาพและประสิทธิผลอาศัยอำนาจตามความในมาตรา ๕๐ วรรคสามแห่งพระราชบัญญัติควบคุมการฆ่าสัตว์เพื่อการจำหน่ายเนื้อสัตว์ พ.ศ. ๒๕๕๙อธิบดีกรมปศุสัตว์จึงวางระเบียบให้ถือปฏิบัติไว้ ดังต่อไปนี้ข้อ๑ ระเบียบนี้เรียกว่า ระเบียบกรมปศุสัตว์ว่าด้วยการปฏิบัติหน้าที่ของพนักงานเจ้าหน้าที่ตามกฎหมายว่าด้วยการควบคุมการฆ่าสัตว์เพื่อการจำหน่ายเนื้อสัตว์พ.ศ. ๒๕๖๐ข้อ ๒[๑] ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ๓ ระเบียบนี้สถานประกอบการ หมายความว่าโรงฆ่าสัตว์ที่ได้รับใบอนุญาต โรงฆ่าสัตว์ที่ไม่ได้รับใบอนุญาตสถานที่ที่มีเหตุอันควรสงสัยว่ามีการฆ่าสัตว์เพื่อการจำหน่ายเนื้อสัตว์โดยไม่ได้รับอนุญาตสถานที่ชำแหละและตัดแต่งเนื้อสัตว์หรือสถานที่จำหน่ายเนื้อสัตว์หมายค้น หมายความว่าหมายค้นที่ออกตามบทบัญญัติแห่งประมวลกฎหมายวิธีพิจารณาความอาญาบันทึกเหตุผลในการเข้าไปในสถานประกอบการหรือยานพาหนะ หมายความว่าหนังสือแสดงเหตุผลอันชอบธรรมในการเข้าไปเพื่อตรวจสอบหรือควบคุมสถานประกอบการที่มีเหตุอันควรสงสัยว่ามีการฆ่าสัตว์หรือควบคุมยานพาหนะที่ใช้ในการขนส่งสัตว์หรือเนื้อสัตว์ให้เป็นไปตามพระราชบัญญัติควบคุมการฆ่าสัตว์เพื่อการจำหน่ายเนื้อสัตว์พ.ศ. ๒๕๕๙พนักงานเจ้าหน้าที่ หมายความว่าพนักงานเจ้าหน้าที่ตามกฎหมายว่าด้วยการควบคุมการฆ่าสัตว์เพื่อการจำหน่ายเนื้อสัตว์เจ้าของหรือผู้ครอบครอง หมายความว่าเจ้าของหรือผู้ครอบครองสถานประกอบการหรือยานพาหนะที่ใช้ในการขนส่งสัตว์หรือเนื้อสัตว์หมวด ๑การเข้าไปในสถานประกอบการหรือยานพาหนะที่ใช้ในการขนส่งสัตว์หรือเนื้อสัตว์ ข้อ๔ การเข้าไปในสถานประกอบการหรือยานพาหนะที่ใช้ในการขนส่งสัตว์หรือเนื้อสัตว์ให้ปฏิบัติตามขั้นตอนดังนี้(๑)ก่อนเข้าไปในสถานประกอบการหรือยานพาหนะที่ใช้ในการขนส่งสัตว์หรือเนื้อสัตว์ให้พนักงานเจ้าหน้าที่แสดงความบริสุทธิ์เสียก่อนโดยแสดงบัตรประจำตัวพนักงานเจ้าหน้าที่ แสดงนามตำแหน่งและหน่วยงานต้นสังกัดพร้อมมอบบันทึกเหตุผลในการเข้าไปในสถานประกอบการเพื่อตรวจสอบและควบคุมให้แก่เจ้าของหรือผู้ครอบครองสถานประกอบการหรือผู้รับใบอนุญาตหรือผู้แทน หากมีหมายค้นต้องแสดงหมายค้นด้วย(๒)ให้เจ้าของหรือผู้ครอบครองหรือผู้รับใบอนุญาตหรือผู้แทนเป็นผู้นำในการเข้าไปในสถานประกอบการหรือยานพาหนะที่ใช้ในการขนส่งสัตว์หรือเนื้อสัตว์เพื่อตรวจสอบและควบคุมให้เป็นไปตามกฎหมายว่าด้วยการควบคุมการฆ่าสัตว์เพื่อการจำหน่ายเนื้อสัตว์(๓)ในการเข้าไปในสถานประกอบการหรือยานพาหนะที่ใช้ในการขนส่งสัตว์หรือเนื้อสัตว์ให้พนักงานเจ้าหน้าที่ถ่ายรูปหรือบันทึกวีดีโอไว้เป็นพยานหลักฐานโดยในรูปถ่ายหรือวีดีโอให้มีเจ้าของหรือผู้ครอบครองหรือผู้รับใบอนุญาตหรือผู้แทนอยู่ในรูปถ่ายหรือวีดีโอด้วย(๔)ถ้ามีเหตุอันควรสงสัยว่าบุคคลจะเคลื่อนย้ายสัตว์หรือเนื้อสัตว์ออกจากสถานประกอบการหรือยานพาหนะที่ใช้ในการขนส่งสัตว์หรือเนื้อสัตว์ให้พนักงานเจ้าหน้าที่สั่งให้หยุดเคลื่อนย้ายเพื่อตรวจสอบ(๕)ในระหว่างการเข้าไปในสถานประกอบการหรือยานพาหนะที่ใช้ในการขนส่งสัตว์หรือเนื้อสัตว์พนักงานเจ้าหน้าที่ต้องพยายามมิให้ทรัพย์สินสูญหาย เสียหายและกระจัดกระจายเท่าที่จะทำได้หมวด ๒การตรวจสอบหรือควบคุมการปฏิบัติของผู้รับใบอนุญาต ข้อ๕ ให้พนักงานเจ้าหน้าที่ตรวจสอบและควบคุมการปฏิบัติงานของผู้รับใบอนุญาตให้เป็นไปตามพระราชบัญญัติควบคุมการฆ่าสัตว์เพื่อการจำหน่ายเนื้อสัตว์พ.ศ. ๒๕๕๙ข้อ๖ หากมีเหตุอันควรสงสัยว่ามีการฝ่าฝืนหรือไม่ปฏิบัติตามกฎหมายว่าด้วยการควบคุมการฆ่าสัตว์เพื่อการจำหน่ายเนื้อสัตว์ให้พนักงานเจ้าหน้าที่ตรวจค้นและยึดหรืออายัดสัตว์หรือเนื้อสัตว์ เอกสารยานพาหนะหรือพยานหลักฐานที่เกี่ยวข้องกับการกระทำความผิดตามกฎหมายว่าด้วยการควบคุมการฆ่าสัตว์เพื่อการจำหน่ายเนื้อสัตว์เพื่อเป็นพยานหลักฐานในการดำเนินคดีการดำเนินการกับของกลางซึ่งถูกยึดหรืออายัดไว้ให้เป็นไปตามที่กรมปศุสัตว์กำหนดข้อ๗ หากพบว่ามีผู้กระทำความผิดกฎหมายว่าด้วยการควบคุมการฆ่าสัตว์เพื่อการจำหน่ายเนื้อสัตว์ให้พนักงานเจ้าหน้าที่จับกุมส่งพนักงานสอบสวนเพื่อดำเนินคดีต่อไปข้อ ๘ เมื่อเสร็จสิ้นการปฏิบัติงานให้พนักงานเจ้าหน้าที่ทำบันทึกการตรวจสอบการเข้าไปในสถานประกอบการหรือยานพาหนะที่ใช้ในการขนส่งสัตว์หรือเนื้อสัตว์พร้อมอ่านให้เจ้าของหรือผู้ครอบครองหรือผู้รับใบอนุญาตหรือผู้แทนฟังพร้อมลงลายมือชื่อถ้าไม่มีบุคคลใดลงลายมือชื่อให้พนักงานเจ้าหน้าที่บันทึกเหตุผลไว้หมวด ๓การรายงาน ข้อ๙ ให้พนักงานเจ้าหน้าที่ผู้ซึ่งรับผิดชอบการเข้าไปในสถานประกอบการหรือยานพาหนะที่ใช้ในการขนส่งสัตว์หรือเนื้อสัตว์ ทำรายงานการปฏิบัติงานดังนี้(๑)พนักงานเจ้าหน้าที่รายงานการปฏิบัติงานให้ผู้บังคับบัญชาทราบภายใน ๑๕ วัน หลังจากเข้าดำเนินการ(๒)กรณีมีหมายค้นเมื่อเสร็จสิ้นภารกิจให้พนักงานเจ้าหน้าที่ทำรายงานการปฏิบัติงานอีกฉบับเพื่อรายงานผลการปฏิบัติงานให้ศาลทราบตามคำสั่งในหมายค้นด้วยหมวด ๔การทำบันทึก ข้อ๑๐ บันทึกเหตุผลในการเข้าไปในสถานประกอบการหรือยานพาหนะบันทึกการตรวจสอบการเข้าไปในสถานประกอบการหรือยานพาหนะบันทึกการยึดหรืออายัดสัตว์หรือซากสัตว์ยานพาหนะเอกสารหรือหลักฐานที่เกี่ยวข้องกับการกระทำผิดตามพระราชบัญญัติควบคุมการฆ่าสัตว์เพื่อการจำหน่ายเนื้อสัตว์ พ.ศ. ๒๕๕๙และบันทึกการจับกุม ให้เป็นไปตามเอกสารแนบท้ายระเบียบนี้ประกาศ ณ วันที่ ๒๘มิถุนายน พ.ศ. ๒๕๖๐อภัย สุทธิสังข์อธิบดีกรมปศุสัตว์[เอกสารแนบท้าย]๑. บันทึกเหตุผลในการเข้าไปในสถานประกอบการหรือยานพาหนะตามพระราชบัญญัติควบคุมการฆ่าสัตว์เพื่อการจำหน่ายเนื้อสัตว์พ.ศ. ๒๕๕๙๒. บันทึกการตรวจสอบการเข้าไปในสถานประกอบการหรือยานพาหนะ๓. บันทึกยึดหรืออายัดสัตว์หรือเนื้อสัตว์ยานพาหนะเอกสารหรือหลักฐานที่เกี่ยวข้องกับการกระทำผิดตามพระราชบัญญัติควบคุมการฆ่าสัตว์เพื่อการจำหน่ายเนื้อสัตว์พ.ศ. ๒๕๕๙๔. บัญชีแนบท้ายการอายัด๕. บันทึกการจับกุม(ดูข้อมูลจากภาพกฎหมาย)พรวิภา/ภวรรณตรี/จัดทำ๗ สิงหาคม ๒๕๖๐[๑] ราชกิจจานุเบกษาเล่ม ๑๓๔/ตอนพิเศษ ๑๙๘ ง/หน้า ๖/๓ สิงหาคม ๒๕๖๐